EXPTE PROTECCIÓN DA LEGALIDADE URBANÍSTICA
ADMINISTRACIÓN LOCAL — Municipal — Baiona (Outros documentos, notificacións e informacións públicas, 13/04/2023)

Vista a proposta de acordo obrante no expediente de referencia, que a Alcaldía eleva á Xunta de Goberno Local, ésta, por unanimidade, ACORDA: PRIMEIRO.- Con expresa denegación da solicitude, presentada pola representación de Viproma SL, de concesión dunha prórroga no prazo conferido no trámite de audiencia, declarar ilegalizables as obras de construción dunha vivenda unifamiliar en pleno curso de execución sita en Eidos – Baíña – Baiona, referencia catastral nº 54003A029005340000HG, e inscrita no Rexistro da Propiedade nº 4 de Vigo como Finca Rexistral nº 13.754, ao Tomo 1601, Libro 201, Folio 6, sen contar con título administrativo lexitimador para a súa iniciación e sen axustarse ao proxecto básico no seu día autorizado, por ser incompatibles co ordenamento urbanístico, de conformidade cos informes técnico e xurídico municipais obrantes neste expediente. SEGUNDO.- Ordenar á mercantil VIPROMA S. L. a DEMOLICIÓN das obras descritas no apartado primeiro da parte dispositiva deste Acordo, con reposición do terreo ao seu estado natural, a fin de restaurar a legalidade urbanística vulnerada; o que deberá executar no prazo máximo de 3 meses contados dende o seguinte á notificación do presente acordo, con expresa advertencia de que en caso de incumprir o ordenado, esta Administración Municipal procederá á execución subsidiaria dela ou á súa execución forzosa mediante a imposición de multas coercitivas reiterables ata lograr a execución polo suxeito obrigado, na contía de 1.000 a 10.000 euros cada unha. TERCEIRO.- Ordenar a cesación definitiva do uso das obras cuxa demolición foi ordenada. CUARTO.- Notificar o presente acordo aos interesados, poñendo no seu coñecemento que fronte ao mesmo, que pon fin á vía administrativa, poderán presentar alternativamente recurso potestativo de reposición ante o Sr. Alcalde – Presidente do Concello de Baiona no prazo dun mes a contar desde o día seguinte ao da recepción da súa notificación, de conformidade cos artigos 123 e 124 da Lei 39/2015, de 1 de outubro, de procedemento administrativo común das Administración Públicas (LPC); ou ben interpoñer directamente recurso contencioso – administrativo ante o Xulgado do Contencioso – Administrativo de Vigo no prazo de dous meses a contar desde o día seguinte ao da recepción da súa notificación, consonte ao disposto no artigo 46 da Lei 29/1998, de 13 de xullo, da Xurisdicción Contencioso – Administrativa. Asemade, se optasen pola interposición do recurso de reposición potestativo non poderá formular recurso contencioso – administrativo ata que aquél sexa resolto expresamente ou se produza a súa desestimación por silencio negativo. Todo iso sen prexuízo de calquera outro recurso que puidesen estimar máis conveniente ao seu dereito. QUINTO.- Ordenar a publicación do presente Acordo no Boletín Oficial da Provincia de Pontevedra ao abeiro do disposto artigo 45 da Lei 39/2015, do 1 de outubro, do Procedemento Administrativo Común das Administracións Públicas (LPC). SEXTO.- Ao abeiro do disposto no art.65 y seguintes do Real Decreto Lexislativo nº 7/2015, do 30 de outubro, polo que se aproba o texto refundido da Lei do Solo e Rehabilitación Urbana, e nos termos previstos no art.56 e seguintes do Real Decreto 1093/1997, de 4 de xullo, polo que se aproban as normas complementarias ao Regulamento para a execución da Lei Hipotecaria sobre inscrición no Rexistro da Propiedade de Actos de Natureza Urbanística, solicitar do Rexistro da Propiedade nº 4 de Vigo a inscrición do presente acordo de resolución do procedemento administrativo de reposición da legalidade urbanística tramitado polo Concello de Baiona baixo o número 4169/2021, respecto da finca rexistral nº 13.754, Tomo 1601, Libro 201, Folio 6 de Baiona. Finca Rexistral nº 13.754, Tomo 1601, Libro 201, Folio 6. O mandamento de inscrición remitirase coa acreditación da notificación do presente acordo ao titular rexistral e ao resto dos titulares de dereitos reais sobre o inmoble. O Alcalde, Carlos Gómez Prado. Baiona, na data que figura ao marxe deste documento asinado electrónicamente.